Атал II Филаделф (владао 160-138) претпоследњи краљ Пергама био је други син Атала I Сотера, и његове жене Аполониде, а на престо је ступио тако што се оженио Стратоником, удовицом свога брата Еумена II. У то време је законити наследник пергамског престола (по принципу примогенитуре) Атал III, син краља Еумена био малолетан. Пре него што је постао краљ Атал је вршио дужност војног команданта. Године 190. п. н. е. пружио је отпор нападима Селеукида, а следеће 189, борио се са римском армијом, под командом Гнеја Манилија Вулса у Галатији. Године 182. п. н. е., поново је ратовао против Селеукида, и коначно помагао је римску армију у Трећем македонском рату.